31.10.2018
Жьҭаарамза 31 рзы Аҧсны Аҳәынҭқарра Ахада Рауль Ҳаџьымба инапы аҵаиҩит «Аҧсны Аҳәынҭқарра зҽаҧсазтәыз амедицинатә усзуҩы» ҳәа аҳаҭыртә хьӡы ахҵаразы Аусҧҟа.
Аусҧҟа аҟны, ҷыдала, иҳәоуп:
«Агәабзиарахьчара асистемаҟны шықәсырацәала ламысцқьала аусуразы «Аҧсны Аҳәынҭқарра амедицинатә усзуҩы» ҳәа аҳаҭыртә хьӡы рыхҵазааит:
Џьологәуа Гарри Борис-иҧа – Гагратәи ацентртә раионтә хәышәтәырҭа аҧҭека аиҳабы;
Ҭарба Нато Мириан-иҧҳа – Аҟәатәи амедицинатә коллеџь адиректор;
Ломиа Светлана Кач-иҧҳа – Аҟәатәи амедицинатә коллеџь адиректор ихаҭыҧуаҩ;
Зинченко Виолетта Андреи-иҧҳа – Аҟәатәи амедицинатә коллеџь арҵаҩы».